cyanic-selkie/wikianc huggingface dataset:
Steve Angello
Καταβολές
Η πορεία προς τη διασημότητα του Angello ξεκίνησε όταν κυκλοφόρησε το remix του για το κομμάτι των Eurythmics, "Sweet Dreams", στα τέλη του 2004. Έκτοτε, έχει καθιερωθεί ως ένα από τα σημαντικότερα ονόματα της house μουσικής σκηνής με κομμάτια του που κυκλοφόρησαν μέσω της ηλεκτρονικής πλατφόρμας αγοράς μουσικών κομματιών Beatport, να γνωρίζουν σημαντική επιτυχία όπως τα "KNAS", "Rave n' Roll" και "Yeah". Έχει επίσης συνεργαστεί με DJs όπως οι Junior Sanchez και Tim Mason, ενώ δημιούργησε ένα remix το οποίο γνώρισε σημαντική επιτυχία για το κομμάτι της Robin S., "Show Me Love". Ο Steve Angello είναι ιδιαίτερος ικανός μουσικός παραγωγός, έχοντας δημιουργήσει remixes για το κομμάτι 'The Island' του μουσικού συγκροτήματος Pendulum μαζί με τους συνεργάτες του στη δισκογραφική του εταιρεία Max Vangeli και AN21, καθώς και την προσωπική του έκδοση του κομματιού του Alex Metric, 'Open Your Eyes'. Ως παραγωγός, το μουσικό του είδος μπορεί να χαρακτηριστεί ως house μουσική με στοιχεία που παραπέμπουν σε θεατρική ή επική μουσική.
Ο Angello έχει παράγει μουσική υπό διαφορετικά ψευδώνυμα. Όταν έπαιζε μουσική μόνος του, αυτοαποκαλούνταν Who's Who και κυκλοφόρησε κομμάτια με τίτλο "Not So Dirty" και "Sexy Fuck". Συνεργάζεται αρκετά συχνά με τον παιδικό του φίλο Sebastian Ingrosso σε αρκετές παραγωγές. Εκτός της μεταξύ τους συνεργασίας ως DJs, έχουν επίσης παράγει μουσικά κομμάτια υπό τα ψευδώνυμα Buy Now, Fireflies, General Moders, Mode Hookers, Outfunk, καθώς και The Sinners.
Έχει συνεργαστεί, επίσης, με τον Eric Prydz για την παραγωγή κομματιού υπό το όνομα A&P Project. Επίσης, έχει δημιουργήσει κομμάτι με τον φίλο του, Axwell, υπό την ονομασία Supermongo, το οποίο στη συνέχεια έγινε Supermode. Δημιούργησαν μία δική τους εκδοχή ενός παλιού τραγουδιού των Bronski Beat, το οποίο ονόμασαν "Tell Me Why". Το κομμάτι αυτό εκδόθηκε μέσω της Ministry of Sound's Data Records το καλοκαίρι του 2006. Έγινε επίσης γνωστός με το κομμάτι του "Open Your Eyes", ένα κομμάτι το οποίο ήταν μέρος της μουσικής επένδυσης του γνωστού ηλεκτρονικού παιχνιδιού ποδοσφαίρου, FIFA 12, ιδιαιτέρως μετά την κυκλοφορία στις 13 Σεπτεμβρίου του FIFA 12.
Ο Steve Angello ήταν επίσης μέλος των Swedish House Mafia, συγκρότημα ηλεκτρονικής μουσικής το οποίο αποτελούνταν από τον ίδιο, τον Sebastian Ingrosso, καθώς και τον Axwell. Ως "Swedish House Mafia", δημιούργησαν μουσικά κομμάτια τα οποία γνώρισαν μεγάλη επιτυχία όπως τα "Save the World", "Antidote", "Greyhound", "One","Miami 2 Ibiza" και "Don't You Worry Child".
Είναι, ακόμη ιδιοκτήτης δικής του δισκογραφικής εταιρείας, της Size Records, η οποία φιλοξενεί στις τάξεις της αριθμό μουσικών παραγωγών όπως οι Tim Mason, Qulinez, Third Party, Junior Sanchez, AN21 & Max Vangeli, ενώ στηρίζει τις μουσικές κυκλοφορίες των Tommy Trash, Arno Cost, Marcus Schossow, Moguai, Ivan Gough, Henrix, και Wayne & Woods.
Ο αδερφός του Angello, Αντουάν Γιόζεφσον, είναι επίσης DJ και μουσικός παραγωγός ο οποίος είναι γνωστός στον χώρο της μουσικής υπό την επωνυμία AN21. Μαζί έχουν κυκλοφορήσει τα κομμάτια "Valodja", "Flonko" & "Swing N Swoosh" και "GODS", μαζί με τον Sebjak. Ο Steve Angello συχνά πραγματοποιεί περιοδείες μαζί με τον αδερφό του καθώς και τον συνεργάτη του τελευταίου, τον Αμερικανό DJ και μουσικό παραγωγό Max Vangeli. Μαζί, οι AN21 & Max Vangeli, όπως είναι περισσότερο γνωστοί οι δυο τους, κυκλοφόρησαν το πρώτο κομμάτι της δισκογραφικής εταιρείας Size Records με τον τίτλο People of the Night.
Size Records
Πέραν της κυκλοφορίας κομματιών μέσω των δισκογραφικών εταιρειών Subliminal, Data Records, Cr2 και Refune, καθώς και τις παραγωγές για λογαριασμό της Interscope Records, ο Angello είναι ιδιοκτήτης και ιδρυτής της Size Records η οποία εδρεύει στη Στοκχόλμη της Σουηδίας, όπου και ιδρύθηκε το 2003. Μέσω της Size, έχει κυκλοφορήσει singles όπως τα Gypsy, Isabel και Flonko μεταξύ άλλων. Η Size εκπροσωπεί, επίσης, καλλιτέχνες όπως οι Tim Mason, Funkagenda, Max Vangeli, Third Party, Qulinez, Wayne & Woods, Tiësto, Deadmau5, Laidback Luke, Sander van Doorn, Kris Menace, Kim Fai, Veerus, Thomas Gold, AN21, Avicii, Marcus Schossow, Boris Rush και Maxie Devine.
Στη διάρκεια του 2012, έγινε γνωστό ότι:
Η οικογένεια της Size Records πέρασε ένα εξαιρετικό καλοκαίρι. Με μπροστάρη τον Steve Angello, το έμψυχο δυναμικό της δισκογραφικής εταιρείας πραγματοποίησε μερικές από τις σημαντικότερες ζωντανές εμφανίσεις του από το νυχτερινό κέντρο Ushuaia στην Ίμπιθα ως το Σέντραλ Παρκ της Νέας Υόρκης.
Εκείνη τη χρονιά επίσης, ο Angello ξεκίνησε ένα νέο εγχείρημα – το Size TV, στο οποίο ο Angello "επιτρέπει στις κάμερες να παρουσιάσουν την προσωπική του ζωή καθώς και τα μέλη της οικογένειας της Size Records. Η μηνιαίας κυκλοφορίας βιντεοσειρά θα παρουσιάζει το οποιοδήποτε από το δημιουργικό στάδιο έως την καταξίωση στον χώρο της house μουσικής σκηνής, καθώς και το πώς είναι το συναίσθημα όταν μαθαίνεις από τον Steve ότι το κομμάτι σου επιλέχτηκε από τη Size."
Τον Μάρτιο του 2013, η δισκογραφική ξεκίνησε ένα νέο εγχείρημα, μία συνεργασία με την Brobot, η οποία σύμφωνα με το περιοδικό Billboard είναι "η πλέον πρόσφατη δισκογραφική εταιρεία του βετεράνου της dance μουσικής σκηνής, Junior Sanchez."
Επίσης τον Μάρτιο του 2013, ο Steve Angello ξεκίνησε μουσικό εγχείρημα υπό την επωνυμία X, το οποίο θεωρείται ως θυγατρική εταιρεία της Size. Η νέα δισκογραφική εταιρεία X είναι περισσότερο επικεντρωμένη στο μουσικό είδος της tech house απ'ότι η Size. Η πρώτη κυκλοφορία κομματιού από την X ήταν ένα EP από τον Trent Cantrelle το οποίο είχε ως τίτλο Nice and Close.
Τον Αύγουστο του 2013, η Size Records γιόρτασε τα δέκατα γενέθλιά της με την κυκλοφορία του "SLVR" (προφέρεται "Silver"), μία συνεργασία μεταξύ του Steve Angello και του δίδυμου Ρώσων μουσικών παραγωγών Matisse & Sadko. Αυτή ήταν και η υπ'αριθμόν 100 κυκλοφορία κομματιού από τη δισκογραφική εταιρεία της Size.
Τον Ιανουάριο του 2014, η ιστοσελίδα της Size Records καθώς και το λογότυπό της σχεδιάστηκαν εκ νέου. Όλα τα εξώφυλλα των κυκλοφοριών της Size Records πλέον χρησιμοποιούν τη γραμματοσειρά Trade Gothic Bold Extended, κάτι που ήταν επιλογή της σχεδιαστικής ομάδας της Size, Rebels Studios, η οποία συνεργάζεται με τον Steve για μεγάλο διάστημα.
Τον Μάρτιο του 2014, η Size Records γιόρτασε τα 10 χρόνια της μέσω της δωρεάν διάθεσης των πρώτων 100 μουσικών της κυκλοφοριών μέσω της εφαρμογής Google Play στις ΗΠΑ, και μέσω του WeTransfer & Box στον υπόλοιπο κόσμο.
Σε ένα επετειακό βίντεο υπό τον τίτλο #DECADE, ο Steve ανέφερε ότι σκοπός του ήταν η επέκταση του μουσικού ρεπερτορίου της Size Records με την ένταξη και άλλων μουσικών ειδών, όταν αυτή θα κατάφερνε να "αποκτήσει σταθερότητα". Επίσης, πριν από λίγο καιρό, γνωστοποίησε την ενίσχυση του προσωπικού της δισκογραφικής, ενώ βρισκόταν, ταυτόχρονα, σε συζητήσεις με τον Scooter Braun. “Ο Scooter είναι τεράστιος. Είναι ιδιαίτερα διψασμένος. Είναι ένας από τους λίγους τύπους στη μουσική βιομηχανία που πραγματικά δεν βλέπουν μόνο το περιεχόμενο. Έχει διαφορετικό τρόπο σκέψης…. και έχουμε τον ίδιο τρόπο σκέψης. Είναι τεράστιος και κάνουμε κάποια ιδιαίτερα ενδιαφέροντα πράγματα μαζί, τα οποία ωστόσο δεν μπορώ να αποκαλύψω αυτή τη στιγμή.”
Ερωτώμενος για το μέλλον της Size Records, ο Steve έχει δηλώσει ότι “έχουμε φτάσει στο σημείο όπου δεν νοιαζόμαστε για την αναγνώριση, ενδιαφερόμαστε μόνο για τη μάχη. Ο στόχος μας δεν είναι το κέρδος, ο στόχος μας είναι να είμαστε δημιουργικοί και να το διασκεδάσουμε όσο περισσότερο γίνεται.” “Δεν είμαι τελειωμένος ακόμη, μόλις ξεκίνησα. Δεν έχω, καν, ακόμη περάσει τη δεύτερη στρώση.”
ως Swedish House Mafia (with Axwell & Sebastian Ingrosso)
(Για πλήρη κατάλογο και θέσεων κατάταξης, δείτε το λήμμα Δισκογραφία των Swedish House Mafia)
Εξωτερικοί σύνδεσμοι
Κατηγορία:Σουηδοί DJs Κατηγορία:Σουηδοί ελληνικής καταγωγής
Παράκτιος
Ο όρος παράκτιος (inshore) αφορά χαρακτηρισμό ατόμου αντικειμένου ή γεγονότος που συμβαίνει κοντά σε ακτές προερχόμενο όμως από την θάλασσα, σε αντίθεση με τον όρο παράλιος που αφορά χαρακτηρισμό επί των ιδίων που προέρχονται από την ξηρά προς την ακτή. Παραδείγματα εφαρμογής: Παράκτιος αλιεία (αλιεία κοντά στις ακτές), Παράκτιος ναυσιπλοΐα ή Ακτοπλοΐα (ναυσιπλοΐα κοντά στις ακτές), Παράκτιος σταθμός (συνήθως σταθμός επικοινωνιών ή ελέγχου ναυσιπλοΐας ή σταθμός επιθαλασσίας αρωγής), Παράκτιο πλοίο ή ακτοπλοϊκό (πλοίο που εκτελεί πλόες συνήθως εσωτερικού, κυρίως εντός χωρικών υδάτων).
Εξωτερικοί σύνδεσμοι
Κατηγορία:Ναυτική γεωγραφία
Ζεϊναλαμπντίν Ταγίγιεφ
Ο Ζεϊναλαμπντίν Ταγίγιεφ (Zeynalabdin Tağıyev, 25 Ιανουαρίου 1823, Μπακού - 1 Σεπτεμβρίου 1924, Μπακού) ήταν Αζέρος εκατομμυριούχος, φιλάνθρωπος και ευεργέτης ο οποίος ίδρυσε το πρώτο σχολείο θηλέων στην μουσουλμανική Ανατολή (Σχολείο Θηλέων του Ταγίγιεφ).
Βιογραφία
Η οικογένεια του Ζεϊναλαμπντίν Ταγίγιεφ καταγόταν από την Παλιά Πόλη του του Μπακού. Ο πατέρας του Ταγί Ντοστ Μαμέντ, σύμφωνα με την καθιερωμένη βιογραφία του γιου του, ήταν διάσημος τσαγκάρης στο Μπακού. Η μητέρα του Ταγίγιεφ ήταν η Ουμουχανούμ. Η οικογένεια είχε έναν ακόμη γιο - τον Αλί-Κουλί.
Η ακριβής ημερομηνία γέννησης του Ταγίγιεφ δεν είναι απολύτως σαφής. Με βάση τα αρχειακά υλικά, αναφέρεται ως έτος γέννησης είτε το 1823 είτε το 1838. Στο πιστοποιητικό γέννησης που εκδόθηκε το 1899 από το Υπερκαυκάσιο Σιιτικό Πνευματικό Συμβούλιο, αναφέρεται ότι ο Ταγίγιεφ γεννήθηκε το 1823. Ένα έγγραφο από το 1916 αναφέρει ότι ήταν ήδη 92 ετών.
Επιχειρηματικές δραστηριότητες
Η μητέρα του πέθανε νωρίς και μέχρι την ηλικία των 10 τον μεγάλωσε ο πατέρας του. Ο πατέρας του τον έστειλε να μαθητεύσει ως πλινθοκτίστης και ο Ταγίγεφ ξεκίνησε την εργασία του μεταφέροντας κονιάματα στους χτίστες. Κέρδιζε 6 καπίκια (λεπτά) την ημέρα, τα οποία έδινε στον πατέρα του για να αγοράζει ψωμί και τυρί. Ήδη στην ηλικία των 12, ο Ταγίγιεφ άρχισε να κατεργάζεται τις πέτρες και στα 15 του ολοκλήρωσε την ειδίκευση του ως πλινθοκτίστης.
Αφού είχε μαζέψει ένα μικρό κεφάλαιο, ο Ζεϊναλαμπντίν Ταγίγιεφ εγκατέλειψε τη δουλειά του και ξεκίνησε την συνεργασία του με ένα μικρό εργοστάσιο. Σύμφωνα με ορισμένες πηγές, το 1860 διατηρούσε ένα ή δύο εμπορικά καταστήματα όπου πωλούνταν τα μεταποιημένα προϊόντα. Με την πάροδο του χρόνου έγινε ένας από τους σημαντικότερους εμπόρους της περιοχής. Ο διακεκριμένος Ρώσος χημικός Ντμίτρι Μεντελέγιεφ, ο οποίος επισκέφθηκε το Μπακού για πρώτη φορά το 1863 μετά από πρόσκληση του Β.Α. Κοκόρεφ, σε κείμενο του που έγραψε έκανε ονομαστική αναφορά στον Ταγίγιεφ. Ο Ταγίγιεφ ήταν επίσης ένας από τους πρώτους Αζέρους που ασχολήθηκαν με την παραγωγή κηροζίνης και το 1870 είχε ένα εργοστάσιο με δύο λέβητες για την παραγωγή κηροζίνης.
Από το 1877 ο Ζεϊναλαμπντίν Ταγίγιεφ ήταν έμπορος 2ης τάξης και από το 1882 ανήκε στην 1η τάξη.
Εξωτερικοί σύνδεσμοι
Κατηγορία:Αζέροι επιχειρηματίες Κατηγορία:Αζέροι ευεργέτες Κατηγορία:Αζέροι συλλέκτες έργων τέχνης
Δοξορουμπικίνη
Η δοξορουβικίνη, που πωλείται με την επωνυμία Adriamycin μεταξύ άλλων, είναι φάρμακο χημειοθεραπείας που χρησιμοποιείται για τη θεραπεία του καρκίνου. Αυτό περιλαμβάνει τους καρκίνο του μαστού, καρκίνο της ουροδόχου κύστης, σάρκωμα Kaposi, λέμφωμα και οξεία λεμφοκυτταρική λευχαιμία. Χρησιμοποιείται συχνά μαζί με άλλους παράγοντες χημειοθεραπείας. Η δοξορουβικίνη χορηγείται με έγχυση σε φλέβα.
Συχνές ανεπιθύμητες ενέργειες περιλαμβάνουν τριχόπτωση, καταστολή μυελού των οστών, έμετο, εξάνθημα και φλεγμονή του στόματος. Άλλες σοβαρές παρενέργειες μπορεί να περιλαμβάνουν αλλεργικές αντιδράσεις όπως αναφυλαξία, καρδιακή βλάβη, βλάβη ιστού στο σημείο της ένεσης, ανάκληση ακτινοβολίας και λευχαιμία που σχετίζεται με τη θεραπεία. Οι άνθρωποι συχνά έχουν κόκκινο χρωματισμό των ούρων για μερικές ημέρες. Η δοξορουβικίνη ανήκει στην οικογένεια φαρμάκων ανθρακυκλίνης και αντικαρκινικών αντιβιοτικών. Λειτουργεί εν μέρει παρεμβαίνοντας στη λειτουργία του DNA.
Η δοξορουβικίνη εγκρίθηκε για ιατρική χρήση στις Ηνωμένες Πολιτείες το 1974. Συμπεριλαμβάνεται στον κατάλογο των βασικών φαρμάκων του Παγκόσμιου Οργανισμού Υγείας. Υπάρχουν επίσης εκδόσεις που είναι πεγκυλιωμένες και λιποσώματα. Ωστόσο, είναι πιο ακριβά. Η δοξορουβικίνη παρασκευάστηκε αρχικά από το βακτήριο Streptomyces peucetius.
Ιερόθεος Ιεροσολύμων
Ο Ιερόθεος διετέλεσε Πατριάρχης Ιεροσολύμων από το 1875 μέχρι το 1882.
Βιογραφικά στοιχεία
Γεννήθηκε στη Χώρα Σάμου το 1818. Εκάρη μοναχός στην Ιερά Μονή Τιμίου Σταυρού Σάμου και χειροτονήθηκε διάκονος. Το 1845 πήγε στα Ιεροσόλυμα, όπου υπηρέτησε ως διάκονος του Πατριάρχη Κυρίλλου Β΄ (επίσης Σάμιου στην καταγωγή ).
Στις 29 Ιουνίου 1875 χειροτονήθηκε Πατριάρχης Ιεροσολύμων. Επί των ημερών της Πατριαρχίας του, η εσωτερική αναταραχή στην Εκκλησία των Ιεροσολύμων συνεχίστηκε, με επίκεντρο κυρίως το βουλγαρικό ζήτημα, στο οποίο ο Ιερόθεος στοιχήθηκε με την πλευρά του Οικουμενικού Πατριαρχείου, αναγνωρίζοντας την Σύνοδο της Κωνσταντινούπολης του 1872. Η θέση του αυτή ήταν αντίθετη με την πολιτική της Ρωσίας, η οποία κατέσχεσε τα μετόχια του Παναγίου Τάφου στη Βεσσαραβία και τον Καύκασο, επικαλούμενη κακοδιαχείριση. Αυτό υπονόμευσε σε μεγάλο βαθμό την οικονομική κατάσταση του Πατριαρχείου και οδήγησε στο κλείσιμο της Θεολογικής Σχολής του Τιμίου Σταυρού (ξανάνοιξε το 1881, όταν η ρωσική κυβέρνηση επέστρεψε τα κατασχεθέντα στο Πατριαρχείο).
Στις 28 Μαΐου 1882, καθώς μετέβαινε στη Θεολογική Σχολή του Τιμίου Σταυρού Ιεροσολύμων, έπεσε από το άλογο στο οποίο επέβαινε. Διαπιστώθηκε κατόπιν υποστατική υπεραιμία στους πνεύμονες και τελικά πέθανε στα Ιεροσόλυμα στις 11 Ιουνίου 1882.
Πηγές
Κατηγορία:Πατριάρχες Ιεροσολύμων
Εθνικό εισόδημα
Οι οικονομολόγοι μετράνε το εθνικό εισόδημα κατά βάση με δυο μεθόδους.
Και τα δυο μετράνε το σύνολο της παραγωγής προϊόντων και υπηρεσιών. Η διαφορά είναι ότι το ΑΕθΠ μετράει την παραγωγή των πολιτών της χώρας, συμπεριλαμβάνοντας κέρδη εγχώριων εταιρειών από το εξωτερικό, ενώ το ΑΕΠ μετράει την παραγωγή στο εσωτερικό της χώρας περιλαμβάνοντας κέρδη που φεύγουν προς ξένους ιδιοκτήτες.
Συνήθως τα δυο μεγέθη είναι παραπλήσια εκτός από περιπτώσεις χωρών που έχουν υπερβολικά πολλές θυγατρικές ξένων εταιρειών (κλασικό παράδειγμα: Ιρλανδία).
Κατηγορία:Μακροοικονομική
Κάμβιο
μικρογραφία|Κάμβιο (cambium) - μανδύας μεταξύ του ξύλου (wood) και του φλοιού (bark) στον κορμό. μικρογραφία|Το κάμβιο στο φελλό Το κάμβιο (cambium) -λέξη με λατινική ρίζα- στα φυτά και στα δένδρα, είναι ο μεριστωματικός ιστός μεταξύ του ξύλου (ξυλώματος) και του φλοιού (φλούδας). Είναι υπεύθυνο για την κατά διάμετρο (κατά πάχος) αύξηση του κορμού του δένδρου, ή των βλαστών του, τη λεγόμενη δευτερογενή αύξηση. Αυτή αρχίζει με το σχηματισμό του καμβίου από τη διαίρεση των κυττάρων, του οποίου παράγεται ξύλο (ξυλώδη κύτταρα) προς την εσωτερική πλευρά, και φλοιός προς την εξωτερική πλευρά του καμβίου. Για την ακρίβεια, το κάμβιο βρίσκεται ακριβώς εκεί που αρχίζει το σομφό ξύλωμα, και εκεί που αρχίζει ο εσωτερικός φλοιός του δένδρου – φυτού (phloem).
Το κάμβιο ως μονόστρωμος μανδύας δευτερογενών μεριστωματικών κυττάρων εκτείνεται σε όλο το μήκος του άξονα του φυτού (δένδρου), από τα αρχέφυτρα του κορμού και των κλαδιών μέχρι τις αντίστοιχες περιοχές των ριζών. Με περικλινείς διαιρέσεις των κυττάρων του καμβίου παράγονται τα μητρικά κύτταρα του ξύλου και του φλοιού που στη συνέχεια ξαναδιαιρούνται, και τα θυγατρικά τους κύτταρα διαφοροποιούνται σε κύτταρα ξύλου και κύτταρα φλοιού. Η εναλλαγή παραγωγής κυττάρων ξύλου - φλοιού δεν είναι κανονική, η συχνότητα διαιρέσεων προς την κατεύθυνση του ξύλου σαφώς μεγαλύτερη, έτσι ώστε στη διάρκεια μίας αυξητικής περιόδου να παράγονται πολύ περισσότερα κύτταρα ξύλου και λιγότερα φλοιού.
Οποιοδήποτε ακραίο φυσικό φαινόμενο (λ.χ. βαρύς παγετός ή πυρκαγιά), ή παθολογικό αίτιο, που επιδρά στα δένδρα (φυτά) βίαια στην επιφάνειά του, οδηγεί πολλές φορές και στη νέκρωση του καμβίου (δηλ. στη νέκρωση όλου του δένδρου).
Παραπομπές
Κατηγορία:Ξύλο Κατηγορία:Ανατομία φυτών
Αθλητικός Σύλλογος Ισχύς Λύσης
Ο Αθλητικός Σύλλογος Ισχύς Λύσης ή ο ΑΣΙΛ (, διαβάζεται «ασίλ») είναι κυπριακή ποδοσφαιρική ομάδα από τη Λύση της επαρχίας Αμμοχώστου. Μετά την τουρκική εισβολή στην Κύπρο του 1974, ο ΑΣΙΛ είναι ένας προσφυγικός σύλλογος, ο οποίος από τότε εδρεύει στη Λάρνακα. Η ομάδα μετράει 8 συμμετοχές στην Α΄ κατηγορία της Κύπρου.
Ίδρυση
Ο ΑΣΙΛ ιδρύθηκε στις 26 Ιουνίου 1932 από φτωχά αγροτόπαιδα και άπορους νέους. Σκοπός της ίδρυσης του συλλόγου ήταν «η Εθνική αγωγή των νέων και η τόνωση και διάδοση των ελληνικών εθνικιστικών ιδεωδών με κύρια επιδίωξη την προαγωγή του αθλητισμού και ιδιαίτερα του ποδοσφαίρου που εκείνα τα χρόνια εξαπλώνεται και μαγεύει τους νέους της Κύπρου».
Ιδρυτές της ομάδας ήταν οι Χριστόφορος Φωκαϊδης, Χρίστος Παναγίδης, Κωστής Ρουσής και Νεόφυτος Πέτρου και η επιλογή του ονόματος αποδίδεται στον Δημητράκη Λάμπρου. Για τη σύνταξη του καταστατικού, η ιδρυτική επιτροπή αποτάθηκε για βοήθεια στην Ανόρθωση Αμμοχώστου. Εκτός από τους 4 ιδρυτές, στο πρώτο διοικητικό συμβούλιο συμμετείχαν και οι Ανδρέας Σοφοκλέους, Γιάγκος Συμεού και Καλλής Μωϋσέως.
Ο σύλλογος άλλαξε 6 διαφορετικούς χώρους στέγασης μέχρι να αποκτήσει ιδιόκτητο οίκημα το 1956.
Χρώματα και έμβλημα
140px|μικρογραφία|Παλιότερο λογότυπο Τα χρώματα της ομάδας είναι το κίτρινο και το μαύρο. Ως έμβλημα της ομάδας καθιερώθηκε ο δισκοβόλος, «σύμβολο του αρχαίου πνεύματος του ωραίου και του αληθινού, για να τους καθοδηγεί στο Ολυμπιακό Ιδεώδες». Στο νέο σωματείο εντάχθηκαν οι πλείστοι νέοι της Λύσης.
Στάδιο Γρηγόρης Αυξεντίου
Το γήπεδο του ΑΣΙΛ στη Λύση ονομαζόταν «Στάδιο Γρηγόρης Αυξεντίου» προς τιμή του ήρωα Γρηγόρη Αυξεντίου, ο οποίος καταγόταν από τη Λύση. Το στάδιο αυτό ήταν το πρώτο στην Κύπρο που είχε χορτάρι και προβολείς. Κάθε καλοκαίρι ο ΑΣΙΛ διοργάνωνε ποδοσφαιρικά τουρνουά, στα οποία συμμετείχαν μεγάλες ομάδες και πλήθος κόσμου. Ενδεικτικά, το τουρνουά του 1973 παρακολούθησαν 183.000 φίλαθλοι.
Λάμβαναν χώρα τρεις διοργανώσεις:
α) πρωτάθλημα εφτά καθ΄ ομάδα (7 a side) με συμμετοχή περίπου 300 ομάδων από όλα τα χωριά της Κύπρου. Διαρκούσε δύο μήνες και οι αγώνες ξεκινούσαν στις 8 το βράδυ και τελείωναν τα μεσάνυχτα.
β) το Ασλανίδειο τουρνουά, στο οποίο συμμετείχαν ομάδες Α΄ κατηγορίας. Ονομάστηκε Ασλανίδειο προς τιμήν του τότε Γενικού Γραμματέα Αθλητισμού της Ελλάδας Κωνσταντίνου Ασλανίδη.
Εβραϊκό Νεκροταφείο του Λοτζ
Το Εβραϊκό Νεκροταφείο του Λοτζ, επίσης γνωστό ως Νέο Εβραϊκό Νεκροταφείο, ήταν κάποτε το μεγαλύτερο εβραϊκό νεκροταφείο στην Πολωνία και ένα από τα μεγαλύτερα στον κόσμο. Βρίσκεται στο Λοτζ στην οδό Μπράτσκα, άνοιξε το 1892 και καταλαμβάνει περίπου 44 εκτάρια γης. Το νεκροταφείο περιέχει από 180.000 έως 230.000 τάφους, καθώς και μαζικούς τάφους των θυμάτων του Γκέτο του Λίτζμανσταντ και του Ολοκαυτώματος. Από το 1893 έως το 1896, η βασική κατασκευή της νεκρόπολης ολοκληρώθηκε υπό την επίβλεψη του γνωστού αρχιτέκτονα Άντολφ Ζέλιγκσον.
Υπό την Σκιάν της Λαιμητόμου
Το Υπό την Σκιάν της Λαιμητόμου (πρωτότυπος τίτλος A Tale of Two Cities) είναι αμερικανική ιστορική ταινία του 1935, σε σκηνοθεσία Τζακ Κόνγουεϊ, βασισμένη στο έργο του Κάρολου Ντίκενς Ιστορία δυο πόλεων το οποίο διασκεύασαν για τη μεγάλη οθόνη οι Γ. Π. Λίπσκομπ και Σ. Ν. Μπέρμαν. Πρωταγωνιστούν οι Ρόναλντ Κόλμαν, Ελίζαμπεθ Άλαν, Ντόναλντ Γουντς, Μπέιζιλ Ράθμποουν, Μπλανς Γιούρκα και Έντνα Μέι Όλιβερ. Η υπόθεση διαδραματίζεται στο Παρίσι κατά τη διάρκεια της Γαλλικής Επανάστασης και εξιστορεί τη ζωή δυο ανδρών που φέρουν εκπληκτική ομοιότητα και που ερωτεύονται την ίδια γυναίκα.
Εβραϊκό Νεκροταφείο του Λοτζ
Η κυκλική πρόσβαση παρέχεται από την πύλη από τη νότια πλευρά στον άξονα της οδού Άμπραμ Τσούκιερ, η οποία είναι μια επέκταση της οδού Χριζάντεμ. Η πρόσβαση των πεζών είναι δυνατή από τα ανατολικά μέσω μιας πύλης στον τοίχο που εκτείνεται κατά μήκος της οδού Ζμιένα. Η σύνθεση της βάσης βασίζεται στη διάταξη δύο αμοιβαία κάθετων αξόνων. Η πρώτη οδηγεί από την κεντρική πύλη στην πλατεία μπροστά από την αίθουσα τελετής. Δίπλα σε αυτό, υπήρχαν κάποτε κτίρια που σχετίζονταν με τη λειτουργία της νεκρόπολης, εκτός από την αίθουσα κηδείας. Αυτό το συγκρότημα περιελάμβανε μια συναγωγή, μια οικία για υπηρεσίες νεκροταφείου, έναν πύργο νερού, ένα μίκβε και άλλες μικρές κατασκευές.
Αθλητικός Σύλλογος Ισχύς Λύσης
Στάδιο Γρηγόρης Αυξεντίου
Το τελευταίο παιχνίδι του ΑΣΙΛ στο γήπεδο του στη Λύση έγινε στις 2 Ιουνίου 1974 στα πλαίσια του Κύπελλου Κύπρου 1973-74 με αντίπαλο την Ένωσις Νέων Παραλιμνίου, στην προημιτελική φάση του θεσμού. Αν και ο ΑΣΙΛ είχε χάσει τον εκτός έδρα αγώνα με 5-0, στην έδρα του κέρδισε με 2-1 με δύο γκολ του Παναγίδη.
Υπό την Σκιάν της Λαιμητόμου
Πλοκή
Κατά την παραμονή της Γαλλικής Επανάστασης το 1789, η Λούσι Μανέτ (Ελίζαμπεθ Άλλαν) πληροφορείται ότι ο πατέρας της Δρ. Αλεξάντρ Μανέτ (Χένρι Γουόλθαλ) είναι ζωντανός κι ελεύθερος, μετά από χρόνια άδικης φυλάκισης στο κάστρο της Βαστίλης. Η Λούσι ταξιδεύει στο Παρίσι για να βρει τον πατέρα της και να επιστρέψουν μαζί στην Αγγλία. Στο ταξίδι της επιστροφής, μαζί με τον πατέρα της, η Λούσι συναντά τον Τσαρλς Ντάρνεϊ (Ντόναλντ Γουντς), έναν αριστοκράτη, ο οποίος τρέφει συμπάθεια έναντι του εξεγερμένου γαλλικού πλήθους.
Αθλητικός Σύλλογος Ισχύς Λύσης
Στάδιο Γρηγόρης Αυξεντίου
Την περίοδο 2019-20 χρησιμοποίησε ως έδρα το ΑΕΚ Αρένα και από την περίοδο 2020-21 το Στάδιο ΓΣΖ.
Υπό την Σκιάν της Λαιμητόμου
Πλοκή
Ο Ντάρνεϊ παγιδεύεται και κατηγορείται για προδοσία, αλλά σώζεται από τις έξυπνες κινήσεις του δικηγόρου Σίντνεϊ Κάρτον (Ρόναλντ Κόλμαν), με τον οποίο φέρει τρομερή ομοιότητα, όσον αφορά την εξωτερική εμφάνιση. Η Λούσι, που είχε παραβρεθεί στη δίκη του νέου της φίλου, ευχαριστεί τον Κάρτον για την πολύτιμη βοήθειά του κι εκείνος την ερωτεύεται, αλλά μάταια, καθώς η νεαρή κοπέλα είναι ήδη ερωτευμένη με τον Ντάρνεϊ, τον οποίο τελικά παντρεύεται. Η κατάσταση στη Γαλλία χειροτερεύει μέρα με τη μέρα.
Εβραϊκό Νεκροταφείο του Λοτζ
Σήμερα, πάνω από εκατό ιστορικοί τάφοι έχουν ανακηρυχθεί ιστορικά μνημεία και βρίσκονται σε διάφορα στάδια αποκατάστασης. Το μαυσωλείο του Ίζραελ Ποζνάνσκι είναι ίσως το μεγαλύτερο εβραϊκό ταφόπλακα στον κόσμο και το μόνο που περιέχει διακοσμητικά ψηφιδωτά.
Αθλητικός Σύλλογος Ισχύς Λύσης
Ιστορία
Μέχρι το 1965 συμμετείχε στις διοργανώσεις της ΕΠΟΠΛ. Από την περίοδο 1965-66 δικαιούνταν να εγγράφονται στην Κυπριακή Ομοσπονδία Ποδοσφαίρου και οι λεγόμενες αγροτικές ομάδες (ομάδα που δεν είχα έδρα μια από τις πόλεις της Κύπρου αλλά κάποιο χωριό), οι οποίες εντάσσονταν στη Β΄ κατηγορία. Ο ΑΣΙΛ εντάχθηκε στην Κυπριακή Ομοσπονδία Ποδοσφαίρου το 1966.
Υπό την Σκιάν της Λαιμητόμου
Πλοκή
Όταν το 1793, ξεσπάει το Γιακωβίνικο βασίλειο του τρόμου, το εξεγερμένο πλήθος τιμωρεί τη γαλλική αριστοκρατεία με μαζικές εκτελέσεις στη γκιλοτίνα. Η μαντάμ Ντεφάρζ (Μπλανς Γιούρκα), που είχε περιποιηθεί τον πατέρα της Λούσι μετά την αποφυλάκισή του, βάζει στο στόχαστρο την οικογένεια του Ντάρνεϊ. Ο θείος του μαρκήσιος Έβρεμόντ (Μπέιζιλ Ράθμποουν) είναι φανατικός πολέμιος της επανάστασης και το πλήθος ζητά εκδίκηση. Σύντομα ο Ντάρνεϊ καταδικάζεται άδικα εις θάνατον. Ο Κάρτον, που είναι ακόμη ερωτευμένος με τη Λούσι, κάνει μια πράξη αυτοθυσίας προκειμένου να σώσει τον Ντάρνεϊ από τη γκιλοτίνα.
Αθλητικός Σύλλογος Ισχύς Λύσης
Περίοδος 1966-1969
Στην πρώτη του συμμετοχή κατέκτησε το πρωτάθλημα της Β΄ κατηγορίας 1966-67 αήττητος και μαζί το εισιτήριο για την πρώτη συμμετοχή του στην Α΄ κατηγορία. Στην πρώτη παρουσία του στην ανώτατη κατηγορία τερμάτισε στη 10η θέση και δεν κινδύνεψε με υποβιβασμό. Ακόμα καλύτερη ήταν η επόμενη περίοδος, με την ομάδα να καταλαμβάνει την 6η θέση (έχοντας τους ίδιους βαθμούς με την 5η ομάδα). Αυτή ήταν η καλύτερη παρουσία του ΑΣΙΛ στο πρωτάθλημα.
Υπό την Σκιάν της Λαιμητόμου
Παραγωγή
Η κινηματογραφική αυτή μεταφορά του μυθιστορήματος Ιστορία δυο πόλεων του Κάρολου Ντίκενς, ακολούθησε τις βωβές κινηματογραφικές εκτελέσεις του 1911 και του 1922. Η παραγωγή της ταινίας έγινε από τον Ντέιβιντ Ο. Σέλζνικ, ο οποίος εκείνη την περίοδο ανήκε στο επιτελείο της Metro-Goldwyn-Mayer κι ο οποίος επρόκειτο να αναλάβει μερικά χρόνια αργότερα την παραγωγή της επικής ταινίας Όσα Παίρνει ο Άνεμος (Gone With the Wind, 1939), καθώς και την παραγωγή των πρώτων αμερικανικών ταινιών του μετρ του σασπένς, Άλφρεντ Χίτσκοκ.
Εβραϊκό Νεκροταφείο του Λοτζ
Το νεκροταφείο συνεχίζει να λειτουργεί ως εβραϊκός χώρος ταφής.
Αθλητικός Σύλλογος Ισχύς Λύσης
Δεκαετία 1970-1979
Την περίοδο 1969-70 η ομάδα τερμάτισε στην 9η θέση. Την επόμενη περίοδο τερμάτισε στη 12η και τελευταία θέση με αποτέλεσμα να υποβιβαστεί στη Β΄ κατηγορία. Την επόμενη περίοδο τερμάτισε στη δεύτερη θέση και επανήλθε στην Α΄ κατηγορία. Την περίοδο 1972-73 τερμάτισε στη 14η θέση και υποβιβάστηκε ξανά. Την περίοδο 1973-74 κατέκτησε για δεύτερη φορά το πρωτάθλημα Β΄ κατηγορίας και προβιβάστηκε στην Α΄ κατηγορία.
Υπό την Σκιάν της Λαιμητόμου
Παραγωγή
Ο Σέλζνικ ήταν δεσποτικός, όσον αφορά τη συμπεριφορά του απέναντι στους συνεργάτες του κι εκτός αυτού είχε το ελάττωμα να εκφράζει τις σκέψεις του στο χαρτί (Είχε φοβηθεί ότι η αναχώρησή του από την MGM μπορεί να είχε ως αποτέλεσμα την έλλειψη προώθησης του Υπό την σκιά της λαιμητόμου). Κάποιες από τις σημειώσεις του έπεσαν στα χέρια του υπεύθυνου του τμήματος διαφήμισης της εταιρίας MGM και προκάλεσαν ρήξη μεταξύ του Σέλζνικ και της εταιρίας με την οποία συνεργάστηκε για 7 περίπου χρόνια. Μετά από μεσολάβηση της συζύγου του Άιριν τα πνεύματα κατευνάστηκαν.
Αθλητικός Σύλλογος Ισχύς Λύσης
Δεκαετία 1970-1979
Το καλοκαίρι του 1974, τα τουρκικά στρατεύματα κατέλαβαν τη Λύση, γεγονός που κατέστησε το σωματείο προσφυγικό. Τα μέλη του διασκορπίστηκαν σε όλη την Κύπρο. Αρχικά επαναδραστηριοποιήθηκε στη Λεμεσό. Πριν το τέλος του 1974, η ΚΟΠ αποφάσισε τη διεξαγωγή ειδικού πρωταθλήματος. Αν και αντιμετώπιζε πολλές δυσκολίες λόγω της προσφυγιάς, ο ΑΣΙΛ συμμετείχε και τερμάτισε στη 12η θέση. Την επόμενη περίοδο τερμάτισε στη 16η και τελευταία θέση, ωστόσο δεν διαβαθμίστηκε αφού λόγω των πολλών προβλημάτων που είχαν προκληθεί στις ομάδες και γενικά στην Κύπρο από την εισβολή, αποφασίστηκε να μην ισχύσει η διαβάθμιση για αυτή και την προηγούμενη περίοδο. Ωστόσο, τα πολλά προβλήματα που προκάλεσε η προσφυγιά επηρέασαν πολύ την ομάδα που δεν απόφυγε τον υποβιβασμό την περίοδο 1976-77. Ήταν η τελευταία παρουσία της ομάδας στην ανώτατη κατηγορία.
Εβραϊκό Νεκροταφείο του Λοτζ
Ιστορία
Το νεκροταφείο θεμελιώθηκε στις οδούς Μπράτσκα και Ζμιένα και μετά τη δημιουργία του το 1892, ήταν η μεγαλύτερη εβραϊκή νεκρόπολη στην Ευρώπη. Η απόφαση για την δημιουργία ενός εβραϊκού τάφου ελήφθη όταν οι κάτοικοι των γύρω γειτονιών αρνήθηκαν να επιτρέψουν την επέκταση του παλιού νεκροταφείου στην οδό Βεσόουα, που περιείχε πάνω από 3.000 τάφους. Ένας σημαντικός βιομηχανικός και ιδιοκτήτης εργοστασίου, ο Ίζραελ Ποζνάνσκι, δώρισε τα πρώτα 10,5 εκτάρια γης για την δημιουργία του νεκροταφείου. Το ξέσπασμα της επιδημίας χολέρας το 1892, ανάγκασε τις τσαρικές αρχές του Κογκρέσου Πολωνίας να αποδεχτούν την κατασκευή. Έτσι, οι πρώτοι άνθρωποι που θάφτηκαν εκεί το χειμώνα του 1892 ήταν περίπου 700 θύματα χολέρας. Το 1893, περίπου 1.139 άνδρες και γυναίκες θάφτηκαν στο νέο νεκροταφείο.
Υπό την Σκιάν της Λαιμητόμου
Πληροφορίες διανομής
Ο Σέλζνικ ανέθεσε αμέσως τον ρόλο του μέθυσου και ηρωικού δικηγόρου Σίντνεϊ Κάρτον στον Άγγλο ηθοποιό Ρόναλντ Κόλμαν, που είχε δηλώσει αρκετά χρόνια πριν ότι ήταν ο ρόλος τον οποίο ονειρευόταν να ερμηνεύσει στη μεγάλη οθόνη. Ο Κόλμαν, που αναγκάστηκε να ξυρίσει το μουστάκι του για το ρόλο, ενθουσιασμένος με την ευκαιρία που του δόθηκε να ερμηνεύσει ένα ρόλο ζωής, συμμετείχε ενεργά στη δημιουργία της ταινίας. Δεν έλειψε ποτέ από τα κινηματογραφικά πλατό ακόμη κι όταν δεν είχε γύρισμα. Ο Σέλζνικ έδωσε επίσης την ευκαιρία στην κομεντιέν Ίζαμπελ Τζούελ να ξεδιπλώσει το δραματικό της ταλέντο. Η Τζούελ, που είχε ένα μικρό ρόλο στο τέλος της ταινίας επρόκειτο να συνεργαστεί άλλη μια φορά με τον Ρόναλντ Κόλμαν, στην ταινία του Φρανκ Κάπρα Χαμένος Ορίζοντας (Lost Horison) το 1937 και να συμμετάσχει στο Όσα παίρνει ο άνεμος (Gone With The Wind) το 1939, όπου υποδύθηκε την Έμι Σλάτερι.
Αθλητικός Σύλλογος Ισχύς Λύσης
Δεκαετία 1970-1979
Την περίοδο 1977-78 τερμάτισε στην πέμπτη θέση του πρωταθλήματος Β΄ κατηγορίας και την περίοδο 1978-79 στη δωδέκατη.
Υπό την Σκιάν της Λαιμητόμου
Υποδοχή
Η ταινία είχε ως προϋπολογισμό 1.232.000 δολάρια και έκανε εισπράξεις 1.111.000 δολαρίων στις Η.Π.Α. και 1.183.000 στις υπόλοιπες χώρες που προβλήθηκε.
Εβραϊκό Νεκροταφείο του Λοτζ
Ιστορία
Το Beit Tahara (οίκος τελετών) χρηματοδοτήθηκε από την Μίνα Ντομπζίνσκα Κόνστατ το 1896 και ολοκληρώθηκε το 1898. Το 1900, ο Άμπερτ Τσούκιερ αγόρασε επιπλέον στρέμματα γης και επέκτεινε σε μεγάλο βαθμό τη νεκρόπολη. Κατά τη διάρκεια αυτής της περιόδου, χτίστηκαν αρκετά σπίτια για εργαζόμενους στο νεκροταφείο και μια ξύλινη συναγωγή. Ο Α΄ Παγκόσμιος Πόλεμος έφερε σοβαρή καταστροφή και πολλές ταφόπλακες υπέστησαν σοβαρές ζημιές. Η ανακαίνισή του υποστηρίχθηκε οικονομικά από τους βιομηχανικούς της πόλης. Μέχρι το 1925, ο αρχικός ξύλινος φράκτης που περιέβαλε τα σύνορα του νεκροταφείου αντικαταστάθηκε από έναν κόκκινο τούβλινο τοίχο που παραμένει μέχρι σήμερα. Όλες οι ταφόπλακες στο νεκροταφείο βλέπουν ανατολικά και τον 19ο αιώνα η πλειοψηφία τους ήταν βαμμένη σε διαφορετικά χρώματα.
Αθλητικός Σύλλογος Ισχύς Λύσης
Δεκαετία 1980-1989
Την περίοδο 1979-80 τερμάτισε στη δέκατη τρίτη θέση και υποβιβάστηκε στη Γ΄ κατηγορία. Παρέμεινε στη Γ΄ κατηγορία για πέντε συνεχόμενες περιόδους. Το 1984 η έδρα του σωματείου μεταφέρθηκε στη Λάρνακα, επειδή στην πόλη αυτή είχε εγκατασταθεί η πλειονότητα των κατοίκων της Λύσης. Την περίοδο 1984-85 τερμάτισε στη δέκατη έκτη και τελευταία θέση και υποβιβάστηκε στη νεοϊδρυθείσα Δ΄ κατηγορία. Την εποχή εκείνη η Δ΄ κατηγορία ήταν χωρισμένη σε τρεις ομίλους (εκτός από την περίοδο 1988-89 που ήταν χωρισμένη σε τέσσερις ομίλους). Ο ΑΣΙΛ συμμετείχε στον όμιλο Λάρνακας-Αμμοχώστου χωρίς να καταφέρει να επανέλθει στη Γ΄ κατηγορία. 1Η Δ΄ κατηγορία ήταν χωρισμένη σε τρεις ομίλους. Ο ΑΣΙΛ συμμετείχε στον όμιλο Λάρνακας-Αμμοχώστου. 2Η Δ΄ κατηγορία ήταν χωρισμένη σε τέσσερις ομίλους. Ο ΑΣΙΛ συμμετείχε στο Δ΄ όμιλο.
Υπό την Σκιάν της Λαιμητόμου
Βραβεία
Η ταινία έλαβε 2 υποψηφιότητες για βραβείο όσκαρ το 1936, μεταξύ των οποίων και για Όσκαρ Καλύτερης Ταινίας, το οποίο έχασε από την ταινία του Ρόμπερτ Λέοναρντ Ο μέγας Ζίγκφελντ (The Great Ziegfeld, 1936).
Εβραϊκό Νεκροταφείο του Λοτζ
Εξωτερικοί σύνδεσμοι
Κατηγορία:Τοποθεσίες του Ολοκαυτώματος στην Πολωνία Κατηγορία:Κτίρια και κατασκευές στο Λοτζ Λοτζ Κατηγορία:Αρ Νουβό νεκροταφεία Κατηγορία:Αρ Νουβό αρχιτεκτονική στην Πολωνία
Αθλητικός Σύλλογος Ισχύς Λύσης
Δεκαετία 1990-1999
Συνέχισε για άλλες πέντε περιόδους στη Δ΄ κατηγορία. Την περίοδο 1993-94, την πρώτη περίοδο που η Δ΄ κατηγορία διεξήχθη ως ενιαία κατηγορία, ο ΑΣΙΛ τερμάτισε στη δέκατη τέταρτη και τελευταία θέση και υποβιβάστηκε στα αγροτικά πρωταθλήματα.
Υπό την Σκιάν της Λαιμητόμου
Βραβεία
Βραβεία Ακαδημίας Κινηματογράφου (Όσκαρ) Υποψηφιότητα:
Αθλητικός Σύλλογος Ισχύς Λύσης
Δεκαετία 1990-1999
Το 1995 κέρδισε την επιστροφή του στη Δ΄ κατηγορία μέσω του πρωταθλήματος ένταξης.Την περίοδο 1995-96 τερμάτισε στη δεύτερη θέση του πρωταθλήματος και προβιβάστηκε στη Γ΄ κατηγορία. Την περίοδο 1996-97 τερμάτισε στην 3η θέση του πρωταθλήματος Γ΄ κατηγορίας και προβιβάστηκε στη Β΄ κατηγορία. Την περίοδο 1997-98 τερμάτισε στην 8η θέση και την περίοδο 1998-99 τερμάτισε στη 13η θέση και υποβιβάστηκε στην Γ΄ κατηγορία. 1Η Δ΄ κατηγορία ήταν χωρισμένη σε τρεις ομίλους. Ο ΑΣΙΛ συμμετείχε στον όμιλο Λάρνακας-Αμμοχώστου.
Υπό την Σκιάν της Λαιμητόμου
Επανεκτέλεση
Η ταινία επανεκτελέστηκε το 1958, με τίτλο Για την αγάπη της στη λαιμητόμο και με πρωταγωνιστή τον Ντερκ Μπόγκαρντ στο ρόλο του Κάρτον.
Αθλητικός Σύλλογος Ισχύς Λύσης
Δεκαετία 2000-2009
Την περίοδο 1999-00 τερμάτισε στην 4η θέση, ένα μόλις βαθμό μακριά από τη 3η θέση που οδηγούσε στη Β΄ κατηγορία. Ωστόσο, την επόμενη περίοδο κατέκτησε το πρώτο πρωτάθλημα Γ΄ κατηγορίας στην ιστορία του και επανήλθε στην Β΄ κατηγορία, στην οποία παρέμεινε 4 συνεχόμενες περιόδους. Την περίοδο 2001-02 τερμάτισε στην 6η θέση και τις περιόδους 2002-03 και 2003-04 στην 4η θέση. Την επόμενη περίοδο τερμάτισε στη 12η θέση και υποβιβάστηκε. Την περίοδο 2005-06 τερμάτισε στη 2η θέση του πρωταθλήματος Γ΄ κατηγορίας και προβιβάστηκε στη Β΄ κατηγορία, στην οποία παρέμεινε για 5 συνεχόμενες περιόδους. Την περίοδο 2006-07 τερμάτισε στην 5η θέση, την περίοδο 2007-08 στην 9η, την περίοδο 2008-09 τερμάτισε στη 10η θέση.
Υπό την Σκιάν της Λαιμητόμου
Εξωτερικοί σύνδεσμοι
Κατηγορία:Ταινίες του 1935 Κατηγορία:Αγγλόφωνες ταινίες Κατηγορία:Αμερικανικές ταινίες Κατηγορία:Αμερικανικές ιστορικές ταινίες Κατηγορία:Αμερικανικές ασπρόμαυρες ταινίες Κατηγορία:Αμερικανικές αισθηματικές δραματικές ταινίες Κατηγορία:Ταινίες σε παραγωγή Ντέιβιντ Ο. Σέλζνικ Κατηγορία:Ταινίες παραγωγής Metro-Goldwyn-Mayer Κατηγορία:Ταινίες βασισμένες σε βρετανικά μυθιστορήματα
Αθλητικός Σύλλογος Ισχύς Λύσης
Δεκαετία 2010-2019
Την περίοδο 2009-10 τερμάτισε στην 9η θέση του πρωταθλήματος Β΄ κατηγορίας. Την περίοδο 2010-11 τερμάτισε στη 12η θέση και υποβιβάστηκε στη Γ΄ κατηγορία. Την περίοδο 2011-12 τερμάτισε στην 4η θέση. Στην ίδια θέση τερμάτισε και την επόμενη περίοδο, ωστόσο επειδή είχε προαποφασιστεί ότι από την περίοδο 2013-2014, η Β΄ κατηγορία θα διαχωριζόταν σε δύο ομίλους των 8 ομάδων, από τη Γ΄ κατηγορία προβιβάστηκε 4 ομάδες στο Β2 όμιλο. Έτσι, ο ΑΣΙΛ την περίοδο 2013-14 συμμετείχε στο Β2 όμιλο. Τερμάτισε στην 6η θέση, με αποτέλεσμα να υποβιβαστεί και πάλι στη Γ΄ κατηγορία. Την περίοδο 2014-15 τερμάτισε στη δεύτερη θέση του πρωταθλήματος Γ΄ κατηγορίας και προβιβάστηκε στη Β΄ κατηγορία.
Δεκαετία 2020-2029
Την περίοδο 2019-20 ο ΑΣΙΛ συμμετείχε στη Β΄ κατηγορία 2019-20. Λόγω της Πανδημίας του κορονοϊού το πρωτάθλημα αρχικά ανεστάλη και στη συνέχεια διεκόπη. Την περίοδο 2020-21 τερμάτισε στην όγδοη θέση του πρωταθλήματος Β΄ κατηγορίας.
Συμμετοχές ανά κατηγορία
Ο πίνακας που ακολουθεί παρουσιάζει τις συμμετοχές της ομάδας ανά εθνική κατηγορία του Συστήματος ποδοσφαιρικών πρωταθλημάτων Κύπρου έως την περίοδο 2020-21 καθώς και στις διοργανώσεις κυπέλλου έως και την περίοδο 2020-21.
Σημειώσεις
<references group="σημ."/>
Εξωτερικοί σύνδεσμοι
Κατηγορία:Αθλητικοί σύλλογοι Επαρχίας Αμμοχώστου Κατηγορία:Ιδρύσεις αθλητικών συλλόγων το 1932 Κατηγορία:Ποδοσφαιρικές ομάδες Κύπρου (ανδρών) Κατηγορία:Κυπριακοί προσφυγικοί αθλητικοί σύλλογοι Κατηγορία:Ιδρύσεις ποδοσφαιρικών ομάδων το 1932
MediaCityUK
Το MediaCityUK (γνωστό και ως MediaCity) είναι μία έκταση 800 στρεμμάτων στις όχθες του ποταμού Manchester Ship Canal στο Σάλφορντ και στο Τράφορντ. Το σχέδιο αναπτύχθηκε από τον Όμιλο Πιλ και οι κύριοι επενδυτές του προγράμματος είναι οργανισμοί, οι οποίοι ασχολούνται με τα μέσα μαζικής ενημέρωσης και το Πανεπιστήμιο του Σάλφορντ. Ο χώρος στον οποίο βρίσκεται το MediaCity είναι μέρος του λιμανιού και των αποβαθρών του Μάντσεστερ.
Το 2004, το BBC ανακοίνωσε την πρόθεσή του να μετακινήσει κάποιες υπηρεσίες του στο Μάντσεστερ και η περιοχή του Σάλφορντ επιλέχτηκε το 2006. Το 2007, χορηγήθηκε στον Όμιλο Πιλ οικοδομική άδεια για την ανάπτυξη της περιοχής και η κατασκευή του έργου ξεκίνησε την ίδια χρονιά. Ο όμιλος για την κατασκευή χρησιμοποίησε δικές του μονάδες παραγωγής ενέργειας και δικό του δίκτυο επικοινωνιών. Ο κύριος ενοικιαστής του MediaCity είναι το BBC, το οποίο μετακίνησε πολλές υπηρεσίες από το Λονδίνο στο Μάντσεστερ. Το ITV Granada ολοκλήρωσε την πρώτη, από τις δύο, φάσεις της μετακίνησής του στο MediaCity στις 25 Μαρτίου του 2013. Η δεύτερη φάση ολοκληρώθηκε στα τέλη του 2013.
To MediaCity είναι σχεδιασμένο ώστε να αναπτυχθεί σε δύο φάσεις. Η πρώτη φάση των 36 στρεμμάτων ολοκληρώθηκε το 2011 και η δεύτερη φάση είναι ακόμα υπό κατασκευή. Το τραμ του Μάντσεστερ επεκτάθηκε μέχρι το MediaCity στις 20 Σεπτεμβρίου του 2010, με το άνοιγμα του σταθμού στο MediaCity. Επιπλέον, σχεδιάζονται περαιτέρω επεκτάσεις. Η οδική πρόσβαση βελτιώθηκε με την κατασκευή του δρόμου Μπρόντγουεϊ.
Εξωτερικοί σύνδεσμοι
Κατηγορία:British Broadcasting Corporation Κατηγορία:Επιχειρήσεις του Ηνωμένου Βασιλείου
Διεθνές ομόλογο
Το διεθνές ομόλογο (αγγλικά: international bond) διατίθεται, κυρίως, έξω από τη χώρα – έδρα του δανειζόμενου. Τα διεθνή ομόλογα χωρίζονται στις εξής κατηγορίες:
Είναι διεθνή ομόλογα που εκδίδονται σε νόμισμα διαφορετικό από εκείνο της χώρας του εκδότη και διατίθενται σαν εγχώρια ομόλογα στην χώρα του νομίσματος αυτού.
Παρανοϊκή σχιζοφρένεια
Η παρανοϊκή σχιζοφρένεια είναι ο συνηθέστερος τύπος σχιζοφρένειας. Η σχιζοφρένεια χαρακτηρίζεται ως χρόνια ψυχική διαταραχή, στην οποία το πρόσωπο χάνει την επαφή του με την πραγματικότητα (ψύχωση). Η σχιζοφρένεια χωρίζεται σε υποείδη, ανάλογα την πρώτη διάγνωση συμπτωμάτων. Κύρια χαρακτηριστικά είναι οι σταθερές ψευδαισθήσεις, οι οποίες συνοδεύονται με παραισθήσεις, όπως για παράδειγμα η παρακουσία. Όλα αυτά τα συμπτώματα μπορούν να οδηγήσουν σε πολύ αρνητικό βαθμό στην ποιότητα ζωής του ασθενή. Συγκεκριμένα, η παρανοϊκή σχιζοφρένεια, είναι κι αυτή μία χρόνια διαταραχή, η οποία με την κατάλληλη θεραπεία, μπορεί να βελτιώσει αισθητά τον τρόπο ζωής των ατόμων που νοσούν.
Διεθνές ομόλογο
Τα ομόλογα αυτού του τύπου είναι αρκετά συνηθισμένα και φέρουν ονομασίες συνδεδεμένες με την ιστορία και τις παραδόσεις των χωρών που διατίθενται. Όπως τα Yankees που διατίθενται στις ΗΠΑ από μη Αμερικανούς εκδότες, τα Samurais που διατίθενται στην Ιαπωνία από μη Ιάπωνες εκδότες, τα Marathons στην Ελλάδα από ξένους εκδότες κ.λ.π.
Παρανοϊκή σχιζοφρένεια
Παρόλο που η παρανοϊκή σχιζοφρένεια χαρακτηρίζεται από παραισθήσεις και ψευδαισθήσεις, γνώρισμα της είναι η απουσία συγκεκριμένων συμπτωμάτων όπως ο μη οργανωμένος λόγος και κατατονική συμπεριφορά. Τα προαναφερθέντα συμπτώματα ανήκουν στη σειρά συμπτωμάτων της αποδιοργανωμένης σχιζοφρένειας. Για να γίνει η διάγνωση παρανοϊκής σχιζοφρένειας, το άτομο θα πρέπει να βιώνει τα συμπτώματα από έναν έως και έξι μήνες. Η διάρκεια βοηθά στον διαχωρισμό της σχιζοφρένειας από τη διπολική διαταραχή.
Διεθνές ομόλογο
Είναι ομόλογα διαπραγματεύσιμα ταυτόχρονα σε περισσότερες από μία χώρες στην ίδια, φυσικά τιμή. Το πρώτο διεθνές ομόλογο εκδόθηκε από την Παγκόσμια τράπεζα το 1989. Είναι μια αποτελεσματική μέθοδος δανεισμού είτε για κράτη είτε για υπερεθνικούς οργανισμούς. Συνήθως οι εκδόσεις γίνονται σε USD, σε JPY και σε EUR. Διατίθενται σε μία ευρεία βάση επενδυτών.
Κατηγορία:Μορφές χρηματοδότησης Κατηγορία:Δίκαιο αξιογράφων Κατηγορία:Τραπεζικές συναλλαγές Κατηγορία:Τραπεζικό Δίκαιο
Παρανοϊκή σχιζοφρένεια
Η παρανοϊκή σχιζοφρένεια αναφέρεται στο Διαγνωστικό και Στατιστικό Εγχειρίδιο Ψυχικών Διαταραχών, στην 4η Έκδοση, όμως στην 5η έκδοση αφαιρέθηκε. Η Αμερικανική Ψυχιατρική Ένωση τείνει να μη χρησιμοποιεί τα υποείδη σχιζοφρένειας, γιατί είχαν περιορισμένη διαγνωστική σταθερότητα, χαμηλή αξιοπιστία και εγκυρότητα. Τα συμπτώματα και η έλλειψη συμπτωμάτων για την κατηγοριοποίηση της σχιζοφρένειας δεν είναι αρκετά για να επέλθει η διάγνωση. Η Αμερικανική Ένωση, επίσης, πιστεύει ότι οι υποκατηγορίες θα πρέπει να καταργηθούν γιατί δεν φαίνεται ότι οδηγούν στην αποτελεσματική θεραπεία των ασθενών. Ωστόσο, η θεραπεία ποικίλλει από ασθενή σε ασθενή. Και είναι περισσότερο ευεργετικό, να ελέγχονται όλα τα πιθανά συμπτώματα, για περισσότερες επιλογές θεραπείας.
Εξωτερικοί σύνδεσμοι
Κατηγορία:Σχιζοφρένεια
Οι Μαχητές των Δρόμων
Οι Μαχητές των Δρόμων (αγγλικά: The Fast and the Furious) είναι ο τίτλος αμερικάνικης ταινίας αγώνων δρόμων και δράσης, παραγωγής 2001. Την ταινία σκηνοθέτησε ο Ρομπ Κοέν. Πρωταγωνιστούν οι Πολ Γουόκερ, Βιν Ντίζελ, Τζορντάνα Μπρούστερ και Μισέλ Ροντρίγκες. Η ταινία είναι η πρώτη της σειράς ταινιών Οι Μαχητές των Δρόμων και τη διανομή της ανέλαβε η Universal Pictures.
Γυρίστηκε στο Λος Άντζελες και σε μέρη της νότιας Καλιφόρνιας. Κυκλοφόρησε στους κινηματογράφους στις 21 Σεπτεμβρίου 2001. Γνώρισε τεράστια εμπορική επιτυχία με προϋπολογισμό 38 εκατομμύρια δολάρια και συνολικές εισπράξεις 207 εκατομμύρια δολάρια παγκοσμίως. Οι αντιδράσεις των κριτικών ήταν κυρίως μεικτές αλλά οι Ντίζελ και Γουόκερ εγκωμιάστηκαν για τους ρόλους τους. Ως συνέχεια της εν λόγω ταινίας, μέχρι σήμερα έχουν κυκλοφορήσει 8 ακόμα ταινίες, 1 ταινία spin-off και 2 ταινίες μικρού μήκους.
Πλοκή
Ο μυστικός πράκτορας Μπράιαν Ο' Κόνερ (Γουόκερ) διεισδύει στην ομάδα ενός εγκληματία οδηγού αγώνων, ονόματι Ντόμινικ Τορέτο (Ντίζελ), προκειμένου να διερευνήσει και να σταματήσει τους πειρατές των φορτηγών, οι οποίοι κλέβουν ακριβό ηλεκτρονικό εξοπλισμό. Τα πράγματα όμως αλλάζουν και δυσκολεύουν γι' αυτόν, όταν γίνεται φίλος με τον βασικό ύποπτο της υπόθεσης και ερωτεύεται την αδελφή του, Μία Τορέτο (Μπρούστερ).
Εξωτερικοί σύνδεσμοι
Κατηγορία:Ταινίες του 2001 Κατηγορία:Αμερικανικές ταινίες Κατηγορία:Αγγλόφωνες ταινίες Κατηγορία:Ταινίες παραγωγής Universal Pictures Κατηγορία:Ταινίες γυρισμένες στο Λος Άντζελες Κατηγορία:The Fast and the Furious
Κώστας Δούκας
Ο Κώστας Δούκας (Σμύρνη, 1895 - Αθήνα, 1967) ήταν Έλληνας ηθοποιός.
Βιογραφία
Το πραγματικό του όνομα ήταν Κωνσταντίνος Ασλανίδης. Σπούδασε στην Εμπορική Σχολή και εργάστηκε στην Τράπεζα Αθηνών. Άφησε την εκεί δουλειά του για να γίνει ηθοποιός. Έλαβε μέρος σε ταινίες του Κώστα Χατζηχρήστου, όπως Της κακομοίρας (Ο μπακαλόγατος).
Πηγές
Κατηγορία:Έλληνες άνδρες ηθοποιοί κινηματογράφου Κατηγορία:Έλληνες άνδρες ηθοποιοί θεάτρου
Υποδοχές επεξεργαστών
Γενικά, ονομάζουμε ‘’’υποδοχή επεξεργαστή’’’ (στα αγγλικά ‘’’cpu socket’’’), το ηλεκτρικό εξάρτημα που είναι κατασκευασμένο έτσι ώστε να φιλοξενήσει τον επεξεργαστή του συστήματος. Είναι ένας ειδικός τύπος ολοκληρωμένου κυκλώματος με τη μορφή πρίζας και μεγάλο αριθμό επαφών (οπών). Η υποδοχή αυτή παρέχει πολλές λειτουργίες : παρέχει μια φυσική δομή για την υποστήριξη του επεξεργαστή, υποστήριξη για ψύκτρα, διευκόλυνση στην αντικατάσταση του επεξεργαστή (μειώνοντας το κόστος), αλλά κυρίως σχηματίζει μια ηλεκτρική διασύνδεση του επεξεργαστή με το ηλεκτρονικό σύστημα. Μπορεί να συναντηθεί στους περισσότερους προσωπικούς επιτραπέζιους υπολογιστές και εξυπηρετητές πάνω στη μητρική κάρτα.
Λειτουργία
Συνήθως, οι υποδοχές των επεξεργαστών κατασκευάζονται από πλαστικό, ένα μεταλλικό μοχλό και μεταλλικές επαφές για κάθε μια από τις υποδοχές του επεξεργαστή. Οι περισσότεροι επεξεργαστές έχουν σημάδια, έτσι ώστε να εξασφαλιστεί η σωστή τοποθέτηση. Ο τρόπος τοποθέτησης είναι απλός : στην περίπτωση τύπου PGA πρώτα ανασηκώνεται ο μεταλλικός μοχλός, ο επεξεργαστής τοποθετείται στην υποδοχή και στο τέλος ο μοχλός κατεβαίνει. Με τη χρήση του μοχλού εξασφαλίζεται η φυσική προστασία του επεξεργαστή δημιουργώντας παράλληλα και την απαραίτητη ηλεκτρική σύνδεση ανάμεσα στον επεξεργαστή και την υποδοχή. Στην περίπτωση τύπου LGA, δεν υπάρχει μοχλός, αλλά ένα μεταλλικό καπάκι κλείνει πάνω από τον επεξεργαστή, προστατεύοντας τον. Όλες οι υποδοχές είναι κατασκευασμένες έτσι ώστε να μπορούν να υποδεχτούν ψύκτρα για τον επεξεργαστή, δηλαδή να μπορούν να αντέξουν το έξτρα βάρος (συνήθως είναι πολύ βαριές σε σχέση με τους επεξεργαστές) ιδίως κατά την τοποθέτηση και την απομάκρυνσή τους και να εξασφαλίζουν την καλή θερμική επαφή με τον επεξεργαστή.
Οι υποδοχές προσφέρουν ένα πλεονέκτημα, από το να τοποθετήσουμε τον επεξεργαστή απευθείας πάνω στο κύκλωμα. Το πλεονέκτημα είναι η ευκολότερη αντικατάσταση του σε περίπτωση ελαττωματικού εξαρτήματος. Συχνά ο επεξεργαστής αποτελεί το πιο ακριβό εξάρτημα του συστήματος ενώ το κόστος της υποδοχής είναι πολύ πιο χαμηλό, γι’ αυτό και έγινε αποδεκτό από τους κατασκευαστές.
Ατάσου (Καζακστάν)
Το Ατάσου είναι μια πόλη στην περιφέρεια Καραγκάντα, κοντά στον ποταμό Σαρίσι.
Γεωγραφική θέση
Βρίσκεται στην επαρχία Ζαναάρκα της περιφέρειας Καραγκάντι. είναι το σημείο στο οποίο ολοκληρώνεται ο πετρελαιαγωγός Κίνας-Καζακστάν.
Οδική σύνδεση
Συνδέεται οδικώς με το Καραγκάντι, και με την περιφέρεια Κιζιλόρντα επίσης.
Παραπομπές
Κατηγορία:Πόλεις του Καζακστάν
Άυλο ομόλογο
Το άυλο ομόλογο αποτελεί ένα είδος δανειακού τίτλου, όπως και το ομόλογο. Δεν είναι τυπωμένο σε χαρτί και δεν έχει υλική μορφή όπως ένα έγγραφο που βρίσκεται στα χέρια του κατόχου του τίτλου ή του θεματοφύλακά του, αλλά είναι καταχωρημένο σε ένα ηλεκτρονικό αρχείο που τηρείται από μια ειδική αρχή. Όλες οι κινήσεις γίνονται με χρεωπιστώσεις λογαριασμών άυλων τίτλων, που διατηρούν οι επενδυτές των ομολόγων στις τράπεζες με τις οποίες συναλλάσσονται. Κάθε μεταβολή της ιδιοκτησίας του τίτλου γίνεται μέσω λογιστικών εγγραφών ηλεκτρονικά.
Ιστορία
Βασική λειτουργία του θεσμού των αξιογράφων αποτελούσε παλαιότερα η μεταφορά κεφαλαίων χωρίς πρόσθετο κόστος μεταφοράς, χωρίς σοβαρούς κινδύνους κλοπής, απώλειας κ.ά. Σήμερα η διάδοση και επικράτηση της σύγχρονης ηλεκτρονικής και τηλεπικοινωνιακής τεχνολογίας υπερακόντισε τα παραπάνω πλεονεκτήματα του θεσμού αυτού, αφού καταδείχθηκε ότι τα ίδια πλεονεκτήματα συντρέχουν σε ικανοποιητικότερο βαθμό στην περίπτωση της ηλεκτρονικής καταχώρισης της «κίνησης» της χρηματικής απαίτησης απ’ ό,τι με την τιτλοποίηση, την εγχάρτωσή της. Έτσι οι ανάγκες των συναλλαγών οδήγησαν στο λεγόμενο «άυλο αξιόγραφο», δηλ. εν τέλει το δικαίωμα που οι σχετικές με αυτό δικαιοπραξίες καταχωρίζονται σε ειδικό ηλεκτρονικό αρχείο-λογαριασμό.
Άυλος τίτλος
Άυλος τίτλος ονομάζεται ο τίτλος ιδιοκτησίας που κυκλοφορεί σε ηλεκτρονική µορφή και συναντάται στη μερίδα του επενδυτή στο Σύστημα Άυλων Τίτλων (Σ.Α.Τ.). Η αγορά και πώληση του επιτυγχάνεται µε την ηλεκτρονική µεταφορά του από τον λογαριασμό του πωλητή σε αυτόν του αγοραστή µμέσα στο ίδιο μηχανογραφικό σύστημα, στο οποίο γίνεται και η εκκαθάριση των αγοροπωλησιών.
Σήμερα οι άυλοι τίτλοι έχουν αντικαταστήσει κάθε είδους φυσικό τίτλο (π.χ μετοχές ή ομόλογα) και µέσω αυτής της αποϋλοποίησης των τίτλων έχουν εκμηδενιστεί οι κίνδυνοι απώλειας, κλοπής, καταστροφής και πλαστογράφησης και υπάρχει διαφάνεια στις συναλλαγές. Με αυτόν τον τρόπο είναι διασφαλισμένα τα συμφέροντα των επενδυτών και παρέχονται ίσες δυνατότητες στους επενδυτές που έχουν έδρα την Αθήνα και της περιφέρειας αφού µε την χρήση των υπολογιστών και συναφών εργαλείων επικοινωνίας έχουν εκμηδενιστεί οι αποστάσεις.
Σύστημα Άυλων Τίτλων (Σ.Α.Τ.)
Επίσης, στο πλαίσιο των υπηρεσιών Διαχείρισης Αλλοδαπών Αξιών που ανέπτυξε το ΚΑΑ σύμφωνα με τις εξουσιοδοτήσεις που παρέχει ο Ν. 3756/2009, στο ΣΑΤ τηρούνται και παρακολουθούνται, με λογιστικές εγγραφές, αλλοδαπές αξίες που είναι καταχωρημένες σε αλλοδαπό αποθετήριο.
Το ΣΑΤ, ως σύστημα διακανονισμού αξιών, συμπεριλαμβάνεται στις διατάξεις του νόμου 2789/2000 που αφορά την προσαρμογή του Ελληνικού Δικαίου ως προς την οδηγία 98/26 του Ευρωπαϊκού Κοινοβουλίου για το αμετάκλητο του διακανονισμού στα συστήματα πληρωμών και στα συστήματα διακανονισμού χρηματοπιστωτικών μέσων. Στο ΣΑΤ συμμετέχουν Χειριστές που μπορεί να είναι Μέλη του ΧΑ (συμπεριλαμβανομένων των εξ αποστάσεως Μελών), Θεματοφύλακες, Αλλοδαπά Κεντρικά Αποθετήρια Αξιών και Διαχειριστές Συστήματος.
Πηγές
Κατηγορία:Μορφές χρηματοδότησης Κατηγορία:Δίκαιο αξιογράφων Κατηγορία:Τραπεζικές συναλλαγές Κατηγορία:Τραπεζικό Δίκαιο
Θεοδώρα (11ος αιώνας)
Η Θεοδώρα η Πορφυρογέννητη (984 - 31 Αυγούστου 1056) ήταν συναυτοκράτειρα της βυζαντινής αυτοκρατορίας από τις 19 Απριλίου 1042 έως και της 10 Ιανουαρίου 1055. Ενώ στις 11 Ιανουαρίου 1055 έως και το θάνατο της, τον Αύγουστο του 1056 ήταν αυτοκράτειρα της αυτοκρατορίας από την Μακεδονική δυναστεία που κυβέρνησε της Βυζαντινή Αυτοκρατορία για σχεδόν δύο αιώνες.
Βιογραφία
Η Θεοδώρα, η νεότερη από τις κόρες του Κωνσταντίνου του Η’ ήταν - όπως μας μαρτυρεί ο Μιχαήλ Ψελλός σκιαγραφώντας το χαρακτήρα της, σε αντιπαραβολή με αυτόν της Ζωής - ψηλή, αδύνατη, απότομη και γρήγορη στο λόγο, χαμογελαστή, όχι ιδιαίτερα εύστροφη και όμορφη, και ιδιαίτερα φειδωλή.